Държавен вестник, бр. 61, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  61
„(5) Договорът за продажба се вписва в 
службата по вписванията по местонахожде­
ние на имота за сметка на физическото или 
юридическото лице – купувач.“
4. Създава се ал. 6:
„(6) В едномесечен срок от вписването на 
договора за продажба областният управител 
отписва имота – частна държавна собственост, 
от актовите книги на имотите – държавна 
собственост, и вписва обстоятелството в акта 
за държавна собственост.“
5. Досегашната ал. 5 става ал. 7. 
§ 32. Член 86 се отменя.
§ 33. Член 87 се изменя така:
„Чл. 87. (1) Държавните предприятия, обра­
зувани по реда на чл. 62, ал. 3 от Търговския 
закон, могат да изграждат върху придобитите 
или предоставените им имоти – частна дър­
жавна собственост, и да продават по пазарни 
цени изградените жилища, ателиета и обекти 
със стопанско предназначение заедно със 
съответните идеални части от правото на 
собственост върху земята при наличие на 
удостоверение за нейната поделяемост или от 
правото на строеж, като сключват предвари­
телни договори за финансиране и продажба 
с физически или юридически лица.
(2) При формиране на продажната цена 
на обектите по ал. 1 се включва стойността 
на земята или правото на строеж, които се 
определят по пазарни цени от независим 
оценител. Пазарната цена на земята, съот­
ветно на правото на строеж, не може да бъде 
по-ниска от данъчната оценка, увеличена с 
20 на сто.
(3) Предварителни договори по ал. 1 могат 
да се сключват от държавното предприятие 
след получаване на разрешение от министъ­
ра, упражняващ правата на собственост на 
държавата, за изграждане на обектите върху 
придобитите или предоставените на предприя­
тието имоти – частна държавна собственост, и 
за прехвърляне правото на собственост върху 
земята или право на строеж.
(4) Когато данъчната оценка на имота, 
върху който ще се изграждат обектите, съот­
ветно правото на строеж, е над 500 000 лв., 
предварителните договори се сключват от 
министъра, който упражнява правата на дър­
жавата в предприятието, или от упълномощено 
от него длъжностно лице след решение на 
Министерския съвет. 
(5) Окончателните договори се сключват 
от представляващия държавното предприя­
тие, съответно от министъра, упражняващ 
правата на държавата в предприятието, или 
от упълномощено от него длъжностно лице 
в писмена форма и се вписват в службата по 
вписванията по местонахождение на имота 
за сметка на физическото или юридическото 
лице – купувач.“
§ 34. В чл. 90 след думата „определя“ запе­
таята се заличава, а думите „като данъчната 
оценка се увеличава с 20 на сто“ се заменят с 
„по пазарен механизъм от независим оценител, 
но не може да бъде по-ниска от данъчната 
оценка на имота“.
§ 35. В чл. 94 ал. 2 се отменя.
§ 36. В чл. 96 ал. 2 се изменя така:
„(2) В случаите по ал. 1 равностойното 
парично обезщетение за законните строежи и 
други подобрения, извършени от собственика 
на имота след влизането в сила на подробния 
устройствен план при условията и по реда на 
чл. 49 от Закона за устройство на територията, 
съответно след обнародването на решението 
по чл. 34а, ал. 1 от Закона за държавната соб­
ственост, когато основание за принудително 
отчуждаване е одобрен подробен устройствен 
план, който предвижда изграждане на наци­
онален обект и за който е налице влязло в 
сила разпореждане за допускане на предва­
рително изпълнение, се определя и заплаща 
по по-малката стойност между стойността на 
направените разходи и увеличената стойност 
на имота.“
§ 37. В чл. 102 се правят следните изменения:
1. В ал. 1 думите „упражнява общо ръко­
водство и контрол“ се заменят с „извършва 
методическо ръководство“.
2. В ал. 2 думите „под надзора на министъра 
на регионалното развитие и благоустройство­
то“ се заличават.
3. В ал. 3 думите „общото ръководство и 
контрол“ се заменят с „методическото ръко­
водство“.
§ 38. В чл. 104 се правят следните изме­
нения и допълнения:
1. В ал. 1:
а) в т. 1 след думата „обекти“ се добавя 
„и имоти“;
б) точка 3 се изменя така:
„3. отчуждените в полза на държавата имоти 
заедно със сградите, дори ако те са предвидени 
за събаряне поради ново строителство или по 
други причини; след събарянето на сградите и 
изграждането на обекта – публична държавна 
собственост, тези обстоятелства се отбелязват 
в съставения акт за държавна собственост;“.
2. В ал. 2 след думите „актовете по“ се 
добавя „чл. 69, ал. 1 и“, а след думите „чл. 70, 
ал.“ се добавя „2 и“.
3. Алинея 3 се изменя така:
„(3) При установяване на явна фактическа 
грешка в акт за държавна собственост се 
съставя акт за поправка на акта по образец, 
утвърден от министъра на регионалното раз­
витие и благоустройството. Актът за поправка 
на акта за държавна собственост се вписва в 
службата по вписванията.“
4. Създава се ал. 4: